Uitdrukkings oor grondArgieffoto (Foto: Pexels, Pixabay) Uitdrukking: Die grond brand onder sy voete Betekenis: Hy voel ontuis, is nie op sy gemak nie, hy wil weg. Uitdrukking: Op droë grond val Betekenis: ‘n Vermaning of iemand se sarkasme het geen uitwerking nie. Uitdrukking: Op droë grond visvang Betekenis: Vrugtelose pogings aanwend om ‘n geheim te wete te kom. Uitdrukking: Grond eet of vreet Betekenis: Val. Uitdrukking: Die grond is te koud vir hom Betekenis: Gesê wanneer iemand ŉ buitengewone mate van respek of aandag geniet. Hierdie interessante brokkie is aan Maroela Media se Taaltoffie verskaf deur die Woordeboek van die Afrikaanse Taal. Ondersteun gerus hulle Borg ‘n Woord-projek.